**Štatút školského parlamentu pri Gymnáziu Angely Merici v Trnave**

PREAMBULA

V zmysle ustanovenia § 26 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov sa vydáva tento štatút školského parlamentu pri Gymnáziu Angely Merici v Trnave.

**Článok I.**

**Základné ustanovenie**

1. Názov: Školský parlament pri Gymnáziu Angely Merici v Trnave
2. Sídlo: Gymnázium Angely Merici, Hviezdoslavova 10, Trnava

**Článok II.**

**Pôsobnosť a poslanie školského parlamentu**

1. Školský parlament je ustanovený podľa § 26 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov pri Gymnáziu Angely Merici v Trnave.
2. Školský parlament je iniciatívnym a poradným školským samosprávnym orgánom, ktorý sa vyjadruje k otázkam výchovy a vzdelávania.

**Článok III.**

**Činnosť školského parlamentu**

1. Školský parlament (ďalej len ŠP) reprezentuje žiakov školy a zastupuje ich záujmy vo vzťahu k riaditeľovi, vedúcim pedagogickým zamestnancom alebo vedúcim odborným zamestnancom, predkladá im svoje stanoviská a návrhy, zastupuje študentov aj navonok.
2. ŠP sa vyjadruje k podstatným otázkam, návrhom a opatreniam školy v oblasti výchovy a vzdelávania.
3. ŠP podáva návrhy na mimoškolské činnosti a podujatia, ktoré zároveň organizuje.
4. ŠP sa podieľa na tvorbe a zabezpečení dodržiavania školského poriadku.
5. ŠP prijíma, konzultuje a iniciuje návrhy na zveľadenie priestorov školy.
6. ŠP iniciuje školskú záujmovú činnosť.
7. ŠP volí a odvoláva zástupcu žiakov do rady školy. Na voľbu je potrebný súhlas nadpolovičnej väčšiny všetkých členov školského parlamentu. Pri rovnosti hlasov rozhoduje hlas predsedu.
8. Školský parlament je schopný uznášať sa, ak je na jeho zasadnutí prítomná nadpolovičná väčšina všetkých členov. Na jeho platné uznesenie je potrebný súhlas nadpolovičnej väčšiny prítomných členov ŠP,
9. Z každého zasadnutia ŠP sa vyhotoví zápisnica.

**Článok IV.**

**Zloženie školského parlamentu a spôsob voľby jeho členov**

1. Členmi školského parlamentu sú zastupovaní všetci žiaci školy.
2. ŠP má 16 riadnych členov.
3. Voľby do ŠP prebiehajú nasledovným spôsobom:

Každá trieda si zvolí zástupcu, ktorý bude zastupovať všetkých žiakov danej triedy. Táto voľba prebehne na začiatku školského roka a trvanie funkcie je jeden rok.

1. Predsedu ŠP volia na prvom zasadnutí školského parlamentu členovia ŠP tajným hlasovaním z členov školského parlamentu. Predsedom ŠP sa stáva žiak, ktorý získa najväčší počet hlasov a podpredsedom ŠP žiak, ktorý získa druhý najväčší počet hlasov. Na priebeh volieb dohliada pedagogický zamestnanec školy (resp. koordinátor), ktorý informuje vedenie školy o závere zasadnutia.
2. Ak viacerí kandidáti získajú rovnaký počet hlasov a z toho dôvodu zostane mandát neobsadený, vyhlásia sa nové voľby na príslušný mandát, v ktorých môžu kandidovať len títo dotknutí kandidáti. Členom ŠP sa stane ten kandidát, ktorý vo voľbách získal najvyšší počet hlasov.
3. Z každej voľby sa vyhotoví zápisnica.
4. Výsledky volieb budú oznámené verejne na webovom stránke školy.
5. Členstvo v ŠP zaniká odstúpením, ukončením štúdia, poškodzovaním jeho dobrého mena či odvolaním, ak si člen neplní svoje povinnosti, rozhodnutím nadpolovičnou väčšinou ŠP.
6. Funkčné obdobie predsedu a členov ŠP je 12 mesiacov.

**Článok V.**

**Práva a povinnosti člena školského parlamentu**

1. Člen má právo:
2. voliť a byť volený do funkcie predsedu a podpredsedu ŠP
3. navrhovať kandidátov na funkciu predsedu ŠP
4. byť informovaný o všetkých skutočnostiach, ktoré sú predmetom rokovania ŠP a slobodne sa k nim vyjadrovať
5. hlasovať ku všetkým uzneseniam ŠP
6. predkladať na rokovaní ŠP vlastné návrhy
7. Člen školského parlamentu je povinný sa zúčastňovať na jej zasadnutí. Neospravedlnená účasť na dvoch zasadnutiach sa hodnotí ako nezáujem o výkon funkcie a neplnenie povinností člena ŠP podľa tohto štatútu. Následne je predseda ŠP oprávnený tohto člena z funkcie uvoľniť.
8. Člen ŠP je povinný zabezpečiť ochranu osobných údajov chránených všeobecne záväznými právnymi predpismi.
9. Člen ŠP je povinný plniť úlohy, ktorými bol poverený.

**Článok VI.**

**Práva a povinnosti predsedu školského parlamentu**

1. Predseda ŠP je štatutárnym orgánom, ktorý riadi činnosť ŠP a koná v jej mene.
2. Predseda ŠP zvoláva, pripravuje a riadi zasadnutia školského parlamentu.
3. Predseda ŠP vypracuje plán práce školského parlamentu na začiatku nového školského roka a správu o činnosti školského parlamentu na konci školského roka. Tieto správy následne odovzdá riaditeľovi školy.
4. Predseda ŠP informuje koordinátora a vedenie školy o záveroch zasadnutia ŠP.
5. Predseda ŠP je zároveň riadnym členom rady školy.
6. Predseda školského parlamentu má právo:
7. požadovať vysvetlenie absencie členov ŠP na zasadnutiach,
8. byť informovaný o činnosti členov ŠP,
9. rozdeľovať úlohy členom ŠP,
10. vylúčiť člena ŠP alebo účastníka zo zasadnutia v prípade jeho nevhodného správania.

**Článok VII.**

**Povinnosti podpredsedu školského parlamentu**

1. Podpredseda ŠP preberá povinnosti predsedu ŠP v prípade jeho neprítomnosti.
2. Podpredseda ŠP pomáha predsedovi ŠP pri organizovaní zasadnutí ŠP.

**Článok VIII.**

**Koordinátor**

1. Koordinátor nie je riadnym členom školského parlamentu. Plní funkciu pozorovateľa a dohliada na správnosť volieb členov ŠP, predsedu a podpredsedu ŠP. Nemá hlasovacie právo.
2. Koordinátor sa zúčastňuje zasadnutí ŠP z vlastnej iniciatívy, minimálne však na prvej schôdzi, kedy dohliada na voľby.
3. Koordinátora menuje riaditeľ školy.

**Článok IX.**

**Hospodárenie školského parlamentu**

1. Príjmy školského parlamentu tvoria výnosy z akcií ŠP.
2. Výdavky ŠP sú smerované na zabezpečenie školských akcii, ktorých prípravou bol poverený školský parlament.
3. ŠP nemá vlastný majetok.
4. Hospodárenie s finančnými prostriedkami musí byť zaznamenávané. V prípade potreby alebo záujmu členov ŠP im musia byť tieto záznamy bezodkladne poskytnuté.
5. Náklady na činnosť školského parlamentu sa po dohode s riaditeľom školy uhrádzajú z rozpočtu školy.

**Článok X.**

**Záverečné ustanovenia**

1. Zasadnutia ŠP sú verejné.
2. ŠP zasadá v určený deň v týždni, raz do mesiaca, ak nie je stanovené inak.
3. ŠP zaniká zrušením školy alebo rozhodnutím väčšiny členov školského parlamentu.

Tento štatút bol prerokovaný a schválený na zasadnutí školského parlamentu dňa xx.2.2022 a od tohto dňa nadobúda účinnosť.

Dátum : 10.2.2022

Žofia Chrvalová Mgr. Jana Kuracinová

podpis predsedu ŠP podpis riaditeľky školy